text: Umhvørvisstovan er vertur fyri afturvendandi norðurlendska kortstjórafundinum
text: #000000
text: Útvið 40 umboð frá ávíkavist Grønlandi, Íslandi, Noregi, Danmark, Svøríki og Finlandi vitja í hesum døgum Umhvørvisstovuna. Á skránni er árligi kortstjórafundurin, ið er eitt samstarv ímillum norðanlond. Fundurin byrjaði á Hotel Hafnia í morgun og endar mikudagin, tá kortstjórarnir undirskriva norðurlendskan samstarvssáttmála.
text: #000001
text: Í morgun hava kortstjórarnir lagt teirra landsfrágreiðing fram og seinnapartin fara umboðini í arbeiðsbólkar innan eitt nú tinglýsing, matrikkul og gransking. Kortstjórafundurin fer eisini at umrøða europæiska felagsmyndilin INSPIRE, ið standardiserar flutningin av data ímillum landamørk. Við INSPIRE verður eitt rættarligt grundarlag ment, soleiðis at eitt undirstøðukervi fyri landafrøðiliga kunning kann stovnast og rekast í Evropa, við tí fyri eyga at orða, fremja, ansa eftir og eftirmeta politikkir á øllum stigum. Samstundis fær almenningurin atgongd til upplýsingarnar.
text: #000002
text: Týsdagin verða millumtjóða verkætlanir og samstørv á breddanum. Eitt nú fer Íslandska umboði, Magnus Gudmundson at tosa um Artiska SDI og danska umboði Jesper Jarmbæk fer at tosa um EuroGeographics og GMES. Mikudagin verður felags norðurlendskur samstarvssáttmáli undirskrivaður.
text: #000003
text: Um tú vil hava meira at vita, ert tú vælkomin at seta teg í samband við Stein Fossá, deildarleiðara á Umhvørvisstovuni, telefon 342400 ella steinf@us.fo.
text: #000004
text: Fá alt tað nýggjasta frá Umhvørvisstovuni við.
text: #000007
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000008